**Nagyveleg Község Polgármestere**

**8065 Nagyveleg, Móri utca 2/A.**

**Tel: 22/409-601**

**e-mail: pm.nagyveleg@morterseg.hu**

ELŐTERJESZTÉS

E.ON Észak-dunántúli Áramhálózati Zrt.-vel kötött szerződés felmondására, valamint Fénysport Lux Kereskedelmi és Szolgáltató Korlátolt Felelősségű Társasággal kötendő szerződés elfogadására

**Jogszabályi háttér:** Magyarország helyi önkormányzatairól szóló 2011. évi. CLXXXIX. törvény

**Előterjesztés készítette:** Fidrich Tamásné jegyző

**Előterjesztést ellenőrizte**: Fidrich Tamásné jegyző

**Az előterjesztést tárgyalja**: Képviselő-testület

**Döntéshozatal formája:** nyilvános ülés

**Döntéshozatal módja**: egyszerű többség, határozat

**Tisztelt Képviselő-testület!**

Az Önkormányzat és az E.On Zrt. között SZF-A-2024/14. számon határozott idejű szerződés köttetett a közvilágítás aktív berendezések üzemeltetésére vonatkozóan. A szerződés megszűnésének ideje 2026. 05. 31. A szerződést a lejárati határidő lejárta előtt azért javaslom megszüntetni, mivel 2026. év elején elindul a közvilágítás korszerűsítése, melynek karbantartására ajánlat került bekérésre és az abban szereplő ajánlati ár jelentősen kedvezőbb, mint az E.On Zrt-vel kötött szerződésben szereplő 5.360 Ft/db/év + áfa összeg.

Határozott idejű szerződés súlyos szerződésszegésen kívül rendes felmondással nem szüntethető meg, így megkerestük az E.On Zrt-t, hogy nyilatkozzon az esetleges közös megszüntetés lehetőségéről. A nyilatkozat megérkezett, így nincsen akadálya a szerződés megszűnésének. Természetesen, amíg a korszerűsítés nem valósul meg, addig a lámpatestekre használati szerződést kell kötni az E.On-nal, melynek összege még mindig kedvezőbb, mint a fent megjelölt karbantartási összeg.

A karbantartási feladatok további ellátására árajánlatot kért be a korszerűsítést végző cégtől, mely látható, hogy kedvezőbb feltételeket tartalmaz. Az ajánlatkérés megfelel az önkormányzat beszerzési szabályzatának, tekintettel arra, hogy összege nem éri el az egymillió forintot.

HATÁROZAT TERVEZET

az E.ON Észak-dunántúli Áramhálózati Zrt.-vel kötött szerződés megszüntetéséről

Nagyveleg község Önkormányzat Képviselő-testülete az Önkormányzat és az E.ON Észak-dunántúli Áramhálózati Zrt.-vel SZF-A-2024/14. számon, a közvilágítás aktív berendezések üzemeltetése tárgyú szerződést 2025. december 31-vel közös megegyezéssel megszünteti.

Kinyilvánítja, hogy a berendezések használatára használati szerződést köt a Zrt-vel, melynek előkészítésével megbízza a polgármestert.

Felelős: polgármester

Határidő: 2025. december 31.

HATÁROZAT TERVEZET

**Fénysport Lux Kereskedelmi és Szolgáltató Korlátolt Felelősségű Társasággal**

kötendő szerződésről

Nagyveleg község Önkormányzat Képviselő-testülete **Nagyveleg** közigazgatási területén lévő közvilágítási hálózat aktív elemeinek karbantartása tárgyában szerződést köt a Fénysport Lux Kereskedelmi és Szolgáltató Korlátolt Felelősségű Társasággal (Tata, Agostyáni út 5. Cégjegyzékszám: 11-09-008847, adószám: 12879029-2-11)

2026. január 1-től határozatlan időre.

Felhatalmazza a polgármestert a határozat mellékletét képező szerződés aláírására.

Felelős: polgármester

Határidő: 2025. december 31.

Kosárszki József

polgármester